У Вікіпедыі ёсць артыкулы пра іншых асоб з прозвішчам Міхайлава.

**Вера Рыгораўна Міхайлава** (4 верасня 1907, Нерчынск, Іркуцкае генерал-губернатарства, Расійская Імперыя — 30 мая 1985, Сімферопаль, УССР) — савецкая дзіцячая пісьменніца і журналістка.

Біяграфія
---------

Нарадзілася 4 верасня 1907 года ў Нерчынскай турме (Забайкалле), дзе знаходзіліся ў зняволенні яе бацькі, удзельнікі Томскай падпольнай арганізацыі. Па іншых дадзеных, нарадзілася 22 жніўня (4 верасня) 1908 года ў Марыінску Кемераўская вобласць.

З 12 гадоў працавала на заводзе. У 14 гадоў ўступіла ў камсамол у Чыце і была накіравана на працу ў новаствораную камсамольскую газету «Юная раць». У 1941 годзе завочна скончыла Ленінградскі дзяржаўны інстытут журналістыкі імя В. В. Вараўскога, затым тры курсы правучылася ў Крымскім педагагічным інстытуце імя М. В. Фрунзэ у Сімферопалі.

Жыла і працавала ва Украіне. Член КПСС. Падчас і пасля Вялікай Айчыннай вайны працавала ў рэдакцыях газет, у прыватнасці, з 1950 па 1960 год з’яўлялася галоўным рэдактарам газеты Сімферопальскага раёна «Призыв» (да 1952 года газета называлася «Большевистская правда», а цяпер — «Сельский труженик Крыма»). Узначальвала секцыю прозы Крымскага аддзялення Саюза пісьменнікаў СССР. Пасяджанні секцыі праходзілі ў Сімферопалі ў доме № 5 па вуліцы Горкага.

Пісала на рускай мове. Большасць работ напісана для дзяцей. Міхайлава з’яўляецца аўтарам зборніка апавяданняў «Воробеич» (1956), «Сигнал» (1958) і «Как Димка стал Бимкой» (1963), аповесцяў «Алая лента» (1960), «Жил в Узине мальчишка» (1967, пра дзяцінства касманаўта Паўла Паповіча), «Гошка — партизанский сын» (1971). Усе яе кнігі былі выдадзеныя ў Сімферопалі. Аповесць «Гошка — партизанский сын» была перакладзеная на таджыкскую мову.

Памерла 30 мая 1985 года ў Сімферопалі.

Унук — Рыгор Адольфавіч Іофе (1953—2020), крымскі палітык, першы намеснік старшыні Вярхоўнага Савета Крыма і старшыня Грамадскай палаты Рэспублікі Крым.

Узнагароды
----------

* Медаль «За доблесную працу ў Вялікай Айчыннай вайне 1941—1945 гг.»

Творы
-----

* Алая лента // Симферополь: Крымиздат, 1960. с. 158. Тираж 45 000
* Жил в Узине мальчишка // Симферополь, 1967. с. 132.
* Гошка — партизанский сын // Симферополь: Таврия. 1977. — 304 с. Тираж 30 000

Зноскі
------

1. 1 2 3 4  Письменники Радянської України : Довідник (укр.). — К.: Радянський письменник, 1976. — С. 229. — 406 с.
2. ↑  *Мацуев Н.* Русские советские писатели: материалы для биографического словаря, 1917—1967. — М.: Советский писатель, 1981. — С. 149. — 254 с.
3. ↑  «Сельскому труженику Крыма» 85 лет!. — Сельский труженик Крыма. — 2018. — 9 чэрвеня. — С. 2.
4. ↑  Газете «Сельский труженик Крыма» — 85 лет
5. ↑  «Жемчужина сокровищницы»
6. ↑  ЕСУ **(нявызн.)**. Архівавана з першакрыніцы 7 мая 2020.
7. ↑  Михайлова, Вера Григорьевна — Гошка — партизанский сын **(нявызн.)**. Архівавана з першакрыніцы 7 мая 2020.
8. ↑  Сам себе режиссёр

Літаратура
----------

* Трахтенберг Б. Алая лента // Крым. 1960. № 25; Будьмо знайомі // ЛУ. 1963
* Українська літературна енциклопедія Архівавана 6 красавіка 2023.

Спасылкі
--------

* Пісьменнікі-юбіляры 2018 года: Пра дзяцей і для дзяцей: Каляндар літ. дата.- Сімферопаль, 2017. — 26с.

|  |  |
| --- | --- |
| ⚙️   Слоўнікі і энцыклапедыі | Сучаснай Украіны |